+-----------------------------------------------------------------------+
| 6.  ข้อพิพาททางกฎหมาย                                                   |
+-----------------------------------------------------------------------+

บริษัทมีคดีฟ้องร้องกับ บริษัท พีสแควร์ โฮลดิ้ง จำกัด จำนวน 2 คดี คือ

(1) คดีอาญาหมายเลขดำที่ 775/2552 ยื่นฟ้องเมื่อวันที่ 6 มีนาคม 2552
ความผิดฐานฟ้องเท็จและเบิกความเท็จในการพิจารณาคดีอาญาต่อศาลอาญา โดยมี บริษัท และ
นายปัญญา พางดำรงพาณิชย์ ผู้รับมอบอำนาจ เป็นคู่ความในคดีนี้ และ เมื่อวันที่ 4 กันยายน 2552
ศาลพิเคราะห์พยานหลักฐานแล้ว เห็นว่า คดีมีมูล จึงมีคำสั่งให้ประทับรับฟ้องไว้พิจารณา
โดยนัดพร้อมเพื่อประชุมคดี ในวันที่ 8 มีนาคม 2553

(2) คดีอาญาหมายเลขดำที่ อ.3355/2552 ยื่นฟ้องเมื่อวันที่ 17 กันยายน 2552
ความผิดฐานฟ้องเท็จ โดยมี กรรมการของบริษัท เป็นคู่ความในคดีนี้ ซึ่งมีมูลคดีเดียวกับคดี (1)
และ ขณะนี้อยู่ระหว่างการไต่สวนมูลฟ้อง โดยศาลนัดเบิกความ บริษัท พีสแควร์ โฮลดิ้ง จำกัด
ครั้งต่อไปในวันที่ 15 กุมภาพันธ์ 2553

ข้อพิพาททั้งสองคดีข้างต้น มีข้อเท็จจริงเดียวกัน
สืบเนื่องจากบริษัทได้ส่งมอบงานในโครงการระบบสารสนเทศ
ศูนย์ประมวลผลกลางการประกันสุขภาพถ้วนหน้า
สำนักงานหลักประกันสุขภาพแห่งชาติกับสำนักงานปลัดกระทรวงสาธารณสุข และ
ผ่านการตรวจรับเรีบร้อยแล้ว หลังจากนั้น บริษัท พีสแควร์ โฮลดิ้ง จำกัด
ได้เบิกจ่ายเงินจากงานที่บริษัทส่งมอบในแต่ละงวด โดยจะนำเงินเข้าบัญชีของกิจการร่วมค้า พี เอ็ม
สแควร์ ก่อน และ หลังจากนั้น 1-2 วัน จะเบิกถอนไปเข้าบัญชีของ บริษัท พีสแควร์ โฮลดิ้ง จำกัด
ซึ่งจากพฤติกรรมดังกล่าว ทำให้บริษัทยื่นคำร้องต่อศาลแพ่ง
ขอให้มีคำสั่งอายัดเงินในบัญชีของกิจการร่วมค้า เพื่อป้องกันการเบิกถอนเงินค่าจ้างออกไปอีก
บริษัทได้เจรจาให้ชำระค่าจ้างตามสัญญา แต่ไม่เป็นผล บริษัท จึงได้ยื่นฟ้องคดีอาญา
คดีหมายเลขดำที่ 2966/2548 เมื่อวันที่ 31 สิงหาคม 2548 ในความผิดฐานยักยอกทรัพย์ และ
ศาลอาญาได้พิพากษา คดีหมายเลขแดงที่ อ.3389/2549 เมื่อวันที่ 29 กันยายน 2549
ในชั้นไต่สวนมูลฟ้อง โดยพิเคราะห์ว่า บริษัท พีสแควร์ โฮลดิ้ง จำกัด
มีเงินเหลือในบัญชีเพียงพอที่จะชำระหนี้ตามสัญญา และ
ศาลแพ่งมีคำสั่งอายัดเงินตามสิทธิที่บริษัทจะได้รับแล้ว ดังนั้น พยานหลักฐานไม่พอรับฟังว่า
ได้ร่วมกันยักยอกเงินตามฟ้อง คดีไม่มีมูล ศาลพิพากษายกฟ้อง หลังจากนั้น บริษัทได้ยื่นอุทธรณ์ต่อศาล
เมื่อวันที่ 29 พฤศจิกายน 2549 โดยศาลอุทธรณ์พิเคราะห์แล้ว ข้อพิพาทที่เกิดขึ้น
บริษัทควรไปเรียกร้องต่อ บริษัท พีสแควร์ โฮลดิ้ง จำกัด ในทางแพ่ง หามีมูลความผิดทางอาญาไม่
ดังนั้น ศาลอุทธรณ์พิพากษายืนตามศาลชั้นต้น เมื่อวันที่ 27 พฤษภาคม 2551 คดีหมายเลขแดงที่
3909/2551 สำหรับในทางแพ่ง ทางสถาบันอนุญาโตตุลาการมีคำสั่งชี้ขาด เมื่อวันที่ 12 เมษายน
2550 ข้อพิพาทหมายเลขแดงที่ 28/2550 ให้ชำระหนี้ตามสัญญา แต่ก็ไม่เป็นผล จนกระทั่งได้ข้อสรุป
เมื่อวันที่ 3 ธันวาคม 2550 บริษัทตกลงและยินยอมรับชำระค่าจ้างเพียง 12 ล้านบาท
(ตามสัญญามีสิทธิ์จะได้รับ 18 ล้านบาท) เพื่อให้ข้อพิพาทนี้มีข้อยุติ

โดยที่ บริษัท พีสแควร์ โฮลดิ้ง จำกัด ได้นำมูลเหตุในคดีที่บริษัทฟ้องคดีอาญา ฐานยักยอกทรัพย์
มาฟ้องกลับเป็นคดีอาญา ฐานฟ้องเท็จและเบิกความเท็จ และ ทั้งสองคดีนี้
จะต้องใช้เวลาอีกระยะหนึ่ง เนื่องจากต้องพิสูจน์พยานหลักฐาน
โดยบริษัทจะได้นำสืบตามข้อเท็จจริงข้างต้น อันเกิดจากพฤติกรรมของ บริษัท พีสแควร์ โฮลดิ้ง
จำกัด ประกอบกับ เมื่อวันที่ 3 ธันวาคม 2550 กำหนดไว้เป็นบันทึกข้อตกลงโดยชัดแจ้ง
ถึงเจตนาที่จะเรียกร้องใดๆ ต่อกันอีก

ซึ่ง ณ วันที่ 31 ธันวาคม 2552 มีเพียงคดีข้อพิพาทข้างต้นเท่านั้น
โดยศาลได้นัดเบิกความโจทก์ไปเป็นวันที่ 15 กุมภาพันธ์ 2553 สำหรับคดีอาญาหมายเลขดำที่
775/2552 และ นัดพร้อมเพื่อประชุมคดี วันที่ 8 มีนาคม 2553 สำหรับคดีอาญาหมายเลขดำที่
อ.3355/2552

สำหรับคดีแพ่งที่บริษัทมีคดีฟ้องร้องกับบริษัท เทคนิเคิล ซัพพอร์ท แอนด์ เซอร์วิส จำกัด (โจทก์)
คดีหมายเลขดำที่ 12855/2550 เมื่อวันที่ 28 ธันวาคม 2550 มีทุนทรัพย์ฟ้อง จำนวน
393,164.66 บาท นั้น เนื่องด้วยทั้งสองฝ่ายตกลงยอมความกันได้ โดยบริษัทยินยอมชำระหนี้
จำนวน 214,000 บาท ซึ่งศาลแพ่งมีคำสั่ง เมื่อวันที่ 25 กันยายน 2552 อนุญาตให้ถอนฟ้องได้
คดีพิพาทนี้จึงได้ยุติแล้ว

อนึ่ง บริษัทฯ ไม่มีคดีทางกฎหมายใด ๆ ทั้งสิ้น นอกจากคดีความดังกล่าวข้างต้นที่บริษัทฯ เป็นจำเลย
หรือถูกฟ้องร้องเรียกค่าเสียหาย